**Koonti Epsilonin, Skriptin ja Bunsenin fuksiaispalaverista 6.9.2020**

Alustava päivämäärä, mikäli fuksiaiset pidetään: **ke 30.9.2020**

**Ennen tapahtumaa:**

* Rastien pitäjät täyttävät Forms-lomakkeen, johon täytetään ilmoitettavan rastin tarkat tiedot, kuvaus toteutuksesta, sekä selvityksen siitä, kuinka turvallisuuteen liittyvät asiat otetaan huomioon ja varmistetaan rastilla
* Ella, Paavo ja Roope käyvät jokaisen rastin yksitellen läpi ja varmistavat, että asiat on ok (ja ettei ole samanlaisia rasteja). Näin ainejärjestöt ovat tietoisia siitä, millainen tapahtuma on ja mitä sen aikana on tapahtunut, missä altistumisia on mahdollisesti sattunut (mikäli koronaa ilmaantuu osallistujillamme)
* Rastinpitäjiä tiedotetaan huolellisesti heidän vastuustaan toimijoina ja toiminnan valvojina rasteilla
* Ilmoittautuminen tehdään ilmoittautumislomakkeen kautta, jonka kautta myös halukkuus haalarimerkin ostamiseen otetaan ylös
* Tarkka **nimilista** kerätään ilmoittautumislomakkeen avulla
* Ryhmiinjako tehdään etukäteen
* Tapahtumateksteihin Faceen yms. vahva suositus **Koronavilkun** käytöstä, sekä yleiset turvallisuusohjeistukset (ei sairaana tapahtumaan, maskien käyttö oman harkinnan mukaan, turvavälit jne) ja kuvaus tapahtumajärjestäjien tekemistä turvatoimista
* Osallistujat saavat ennen tapahtumaa sijaintitiedot paikasta (ensimmäisestä rastista), johon heidän tulee saapua tapahtuman alkaessa, näin vältytään joukkokokoontumisilta, Skripti hoitaa tämän

**Tapahtuman aikana:**

* Rastien pitäjillä **maskit**, joiden käyttö tehdään oikein
* Rasteilla **käsidesiä**
* Nestemäiset sekä ”yhteiset” (esim. karkkia karkkipussista) lahjukset kielletään
* Suljettuja, esim. käärepakkauskarkkeja saa antaa
* Luovat lahjukset, esim. laulut ja näytelmät erittäin tervetulleita, kunhan niissäkin pidetään turvavälit
* Rastin pitäjät huolehtivat humalatasonsa rajoista ja lupaavat pysyä siinä kunnossa (tämä mainitaan lomakkeessa, jolla rastit ilmoitetaan), että turvavälien valvonta rasteilla onnistuu

**Tapahtuman lopussa:**

* ainejärjestöt kokoontuvat omiin porukoihinsa, ei sekaisin, esim. Epsit jo valmiiksi valapaikalle, pidetään turvavälit edelleen
* Fuksivala perinteiseen tapaan
* Ohjeistus jatkoista (Ilona todnäk, sillä mahdollinen yhteistyö sinne), osallistujat vastuussa omasta turvallisuudestaan siellä, muistutetaan turvaväleistä ja käsihygieniasta

**Tapahtuman jälkeen:**

* haalarimerkit toimitetaan osallistujille